Dovilų tiltas

Dovilų tiltas – kelių tiltas per Miniją šalia Dovilų miestelio, Klaipėdos rajono savivaldybėje. Tiltas stovi Dovilų pietryčiuose, Klaipėdos g. ašyje, kelio  maršrute. Priešingame krante įsikūrusi Baičių (Baitų) gyvenvietė. Tilto prieigose upės krantai natūralūs, apaugę medžiais ir krūmais.
miniatiūra|240px|left|Tiltas per Miniją 3–4 dešimtmetyje

 Istorija 

1885 m. pradėtas tiesti plentas iš Budrikų per Mišeikius. 1892 m. nutiesta kelio atkarpa tarp Dovilų ir Baitų, perstatytas tiltas per Miniją.Dovilai. Žvilgsnis į praeitį ve.lt 2017-09-10 

Klaipėdos siaurojo geležinkelio traukinys, 1914 m. duomenimis,Memel–Pöszeiten prusy.info važiuodavo iš Klaipėdos tarp Dovilų (18,7 km) ir Grobštų, Agluonėnų bei Pėžaičių (34,8 km) kitoje Minijos pusėje.

Hidrologo Stepono Kolupailos tarpukario Minijos upės tyrinėjimuose minimas siaurojo geležinkelio tiltas, stovintis 51,0 km tarp Dovilų miestelio (dešiniajame krante) ir Baitų kaimo (kairiajame krante). Steponas Kolupaila. Mūsų vandens keliai. Minija upese.lt  

Šiuolaikinis tiltas Doviluose pastatytas 1963 m. Tai keturių nevienodo ilgio tarpatramių, karpytos sistemos tiltas. Kraštiniuose tarpatramiuose perdangoje sumontuota po šešias 8,66 m ilgio, tėjinio skerspjūvio sijas su skersinėmis diafragmomis. Viduriniai tarpatramiai (antras ir trečias) ilgesni, perdengti 22,16 m ilgio sudurtinėmis sijomis. Šiose tilto dalyse skersiniame pjūvyje sumontuota po penkias sijas.Henrikas Kebeikis. Tiltas per Miniją kelio Laugaliai–Dovilai–Baičiai 5,1 km lietuvai.lt  Upės vagoje išlikęs senos statybos sieninis tauras, sumūrytas iš tašytų akmenų. Tiltu nutiestas dviejų eismo juostų asfaltuotas kelias. Yra du šalitilčiai, nuo važiuojamosios dalies atskirti šiuolaikiniais metaliniais atitvarais, pastatytos metalinės vertikalių statinių tvorelės.

 Šaltiniai 


 Nuorodos 

 [138439] Dawillen, Angler an der Minge bei Dawillen bildarchiv-ostpreussen.de

Kategorija:Lietuvos sijiniai tiltai
Kategorija:Klaipėdos rajono tiltai
Kategorija:Tiltai per Miniją
Kategorija:Dovilai